Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: a 2002. évi XLII. törvényhez
Paragraph Index: 1917

b) Az értékpapírok nyilvántartása a következõ adatokat tartalmazza: — az értékpapírkód; — az értékpapír megnevezése (így különösen befektetési jegy, kötvény, részvény, üzletrész, vagyoni betét); — az értékpapír típusa (bemutatóra, vagy névre szóló); — az értékpapír fajtája (így különösen ideiglenes részvény, törzsrészvény, osztalékelsõbbséget biztosító részvény, dolgozói részvény, dolgozói üzletrész, kamatozó részvény, átváltoztatható kötvény, jegyzési jogot biztosító kötvény); — a kibocsátó neve (cégneve, elnevezése), székhelye; — a kibocsátás idõpontja; — az értékpapír névértéke; — az értékpapír megszerzésének idõpontja; — az értékpapírra vonatkozó jogra történõ utalás, ha a megszerzés, vagy az átruházás értékpapírra vonatkozó vételi, jegyzési, illetve eladási jog (más hasonló jog) gyakorlása révén történt; — az értékpapír megszerzésére fordított érték = bizonylatának sorszáma vagy más azonosítója, = teljesítésének idõpontja, = összege; — az értékpapírra fizetett hozam (így különösen kamat, osztalék) = megszerzésének idõpontja, = összege; — az átruházás (ideértve a bevonást, az átalakítást, a kicserélést, a felülbélyegzést, a lebélyegzést is) idõpontja; — az átruházásra tekintettel megszerzett bevétel = megszerzésének idõpontja, = összege; — az átruházásból származó jövedelem összege.

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes